Иҙрисова Айгөл Илдус ҡыҙы

Иҙрисова Айгөл Илдус ҡыҙы (11 июль 1995 йыл) — Рәсәй шашкасыһы. 2017 йылғы донъя чемпионатының бронза призёры, Европаның 2016 йылғы чемпионы, халыҡ-ара гроссмейстер (2016).

 Биографияһы 
Айгөл Илдус ҡыҙы Иҙрисова 1995 йылда Башҡортостан Республикаһының Ишембай ҡалаһында тыуған. 

2002—2011 йылдарҙа Ишембайҙағы Әхмәтзәки Вәлиди исемендәге 2-се Башҡорт гимназия-интернатында, 2011—2013 йылдарҙа Өфөләге Рәми Ғарипов исемендәге 1-се Башҡорт республика гимназия-интернатында уҡый. 2013 йылдан Башҡорт дәүләт университетының Физика-техник институты студенты.

Шашкала уйнарға алты йәштә, балалар баҡсаһына йөрөгәндә өйрәнә. Мәктәпкә барғас, беренсе кластан шашка секцияһына яҙыла. 9 йәшендә 2004 йылғы Рәсәй шәхси-команда чемпионатында халыҡ-ара шашка буйынса ҡатын-ҡыҙҙар араһында сығыш яһай. Өфө ҡалаһының 23-сө балалар һәм үҫмерҙәр спорт мәктәбе уҡыусыһыУфимка Айгуль Идрисова завоевала мировую шашечную корону | новости башинформ.. 2011 йылға тиклем «Сатраш» шашка клубы (Ишембай)Клубный чемпионат Башкирии по шашкам-2007 , 2012 йылдан «Юность» шашка клубы (Өфө) өсөн сығыш яһайVIII клубный чемпионат России по международным шашкам среди мужчин и женщин, г. Уфа-2007 http://подметки.рф/news/?id=417. «Башнефть» профессиональ шашка клубы өсөн уйнай (Өфө).

Халыҡ-ара шашка буйынса ҡатын-ҡыҙҙар араһында Рәсәй чемпионатының бронза призеры (2011 йыл, Өфө).

Халыҡ-ара шашка буйынса Рәсәй шәхси-команда чемпионатында Рәсәй чемпионы (шәхси зачет, шулай уҡ командала) (ноябрь 2011, Ишембай, Рәсәй)В Ишимбае названы чемпионы России по международным шашкам.

Халыҡ-ара шашка буйынса ҡатын-ҡыҙҙар араһында донъя чемпионатының бронза призеры (ноябрь 2011, Улан-Батор, Монголия)http://спортрб.рф/2011-03-18-10-00-00/chess/1579-2011-11-05-13-18-51.

Халыҡ-ара шашка буйынса ҡатын-ҡыҙҙар араһында Рәсәй чемпионатының көмөш призеры (2012, Ишембай).

Бөтә Донъя интеллектуаль уйындары чемпионы (Лилле, 2012 йыл)  (ҡатын-ҡыҙҙар араһында халыҡ-ара шашка буйынса донъя чемпионаты).

Блиц программа буйынса Европа чемпионатының бронза призеры (2013, Венгрия, Будапешт).

2013 йылдағы Халыҡ-ара шашка буйынса донъя чемпионатында 19 йәшкә тиклемге ҡыҙҙар араһында еңеүсе (Франция, Мирпуа).

Рәсәй йыйылма командаһы составында етеҙ программа буйынса Европа чемпионы (октябрь 2014, Эстония)Айгуль Идрисова стала чемпионкой Европы по международным шашкам | Башкирский государственный университет 

2014 йылда халыҡ-ара шашка буйынса Европа беренселегендә ҡыҙҙар араһында еңеүсе (Беларусь, Пинск).

Рәсәйҙең халыҡ-ара шашка (2004)Сборная России по международным шашкам среди юношей и девушек-2004 , шулай уҡ рус шашкаһы буйынса йәштәр йыйылма командаһына инәСборная России по русским шашкам среди юношей и девушек-2005 

2015 йылда Халыҡ-ара шашка буйынса донъя чемпионатында 6-сы урынды яулай.

2016 йылда блиц форматында донъя чемпионы, шулай уҡ Европа чемпионы була һәм халыҡ-ара гроссмейстер исемен ала (GMIF).

 Матбуғат 
Рәсәй һәм Башҡортостан йыйылма командаһының баш тренеры Юрий Владимирович Черток «Республика Башҡортостан» гәзитендәге әңгәмәлә (15.01.2008) Башҡортостан шашкаһының киләсәген билдәләп үтә:

«Өфөнән 10 йәшлек Азалия Сәғитова, уның яҡташы 16 йәшлек Юлиә Вәлиева, Ишембай ҡыҙҙары 12 йәшлек Айгөл Иҙрисова һәм 15 йәшлек Әлиә Әминова — бына беҙҙең киләсәккә нигеҙ. Егеттәрҙән үҙенең сағыу һәләтен Айнур Шәйбәков раҫлай».

 Иҫкәрмәләр 

 Һылтанмалар 
 профиль ФМЖД сайтында
 профиль KNDB сайтында 

Категория:Рәсәйҙең спорт мастерҙары
Категория:Алфавит буйынса шәхестәр
Категория:Башҡортостан спортсылары
Категория:Өфө спортсылары
Категория:Алфавит буйынса спортсылар
Категория:Башҡорт ҡатын-ҡыҙҙары